da de en da da de da fr da de en da da da de da de da en da da da da da da da da da da da da da da pt pl sv da da nn hbs_lat de da da sv da da de da de da de en sv da de da ro da de da de da da
Tilskud til PO’er under markedsordningen for frugt og grønt 2023
Med et udkast til en ny bekendtgørelse fastsætter Landbrugsstyrelsen de nødvendige bestemmelser for at administrere en ordning med støtte til strategiske planer, der udarbejdes af producentorganisationer for frugt og grønt.
Der er tale om en frivillig tilskudsordning under EU’s fælles markedsordning, hvor anerkendte producentorganisationer for frugt og grønt kan ansøge om tilskud.
Tilskudsordningens formål er at fremme produktionen og afsætningen af landbrugsbaserede fødevarer, herunder den økologiske og bæredygtige dyrkning af disse. Dette ud fra en overordnet målsætning om dels at fremme produktionen og afsætningen af frugt og grønt, dels at styrke den offentlige sundhed, og dels at reducere sektorens afledte miljø- og klimabelastning.
Bekendtgørelsen er overordnet set en videreførelse af en eksisterende tilskudsordning, men ajourføres som følge af EU’s reviderede landbrugspolitik (CAP). De væsentligste ændringer i forhold til ordningens sidste runde er følgende:
Revideringer af krav til driftsprogrammer, herunder øgede krav til investeringer inden for indsatsområder for miljø og klima
Nationalt fastsat hjemmel til sanktioner i form af bortfald af tilskud, nedsættelse af tilskud og tilbagebetaling af uberettiget udbetalt tilskud
Afskaffelse af 5 procent fællesbidrag for investeringer foretaget på enkelte medlemmers bedrifter
Omfattende strukturelle ændringer i bekendtgørelsens kapitelinddeling
Inkorporering af sondringen mellem kriterier og krav: Kriterier skal være opfyldt for at være tilskudsberettigede, mens krav løbende skal opfyldes i tilskudsperioden
Ændringer er foretaget i Miljøpositivlisten i samarbejde med Aarhus Universitet
Generelle rettelser og justeringer i bekendtgørelsens begrebsanvendelse og ordlyd.
Vejledningen til ordningen er fortsat under udarbejdelse og vil blive sendt i høring separat.
Der er afsat 66-80 mio. kr. til ordningen hvert år af de EU-midler, som Danmark modtager.
Ny national strategi på frugt- og grøntområdet
Kompensation til virksomheder ramt af Brexit
Dansk Gartneris administrerende direktør har fået nyt job